**Răstignire**

*Daniela Bălăuță*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Flutur negru de mătase

Ce te zbați între albine

Zborul tău în cer ți-l coase

Cu cărbuni și mărăcine.

Scurte zile ruginite

În călcâiul tău de smirnă

Cu minunile smintite

Îți țes lacrimi fără vină.

În genunchiul tău albastru

Râde lunca înflorită

Cu suspinul ei măiastru

În icoane răstignită.

Și sub pasul tău ca fulgul

Flori amare dulci de ceară

Își așteaptă demiurgul

Răsărind în prag de seară.